Yasmine Alghazi
Chaw Nyob
Lub Nroog, CA Zip
Tus Naj Npawb Xov Tooj
Chaw Nyob Email

Hnub Tim
Chav Hauj Lwm Tswj Hwm Kev Tsis Txaus Siab thiab Hais Daws Kom Sib Haum Xeeb (Complaint Management and Mediation Unit)
Feem Saib Xyuas Kev Kawm Ntawv Tshwj Xeeb (Special Education Division)
Lub Tuam Tsev Hauj Lwm Saib Xyuas Kev Kawm Ntawv Hauv Xeev California (California State Department of Education)
1430 N Street
Sacramento, CA 95814
Nyob Zoo Txog Rau Yawg Hlob los sis Niam Phauj:
Nod yog ib daim ntawv hais qhov kev tsis txaus siab ua raws li txoj cai kev kawm ntawv tshwj xeeb. ( 5 C.C.R.Tshooj3200 thiab txuas ntxiv nram qab no.) Kuv hnov tau tias Lub Cheeb Tsam Tsev Kawm Ntawv Uas Nyob Hauv Zos (Local Unified School District (LUSD)) tsis ua raws li cov cai lij choj hais txog kev kawm ntawv tshwj xeeb ntawm tsoom fwv qib siab thiab lub xeev.
Kuv tus menyuam lub npe yog hu ua Amir. Nws muaj hnub nyoog xya xyoo, tau kawm ntawv nyob hauv Lub Tsev Kawm Ntawv Thawj Ntu César Chávez (César Chávez Elementary School), lub tsev kawm ntawv thawj ntu nyob hauv LUSD. Nws muaj kev tsis tau rau fab kev loj hlob thiab muaj kev tsis taus rau ntawm lub cev ib yam nkaus thiab, uas ua rau nws yuav tsum tau siv lub cuab yeej pab rau kev txav mus los xwb. Kuv tus menyuam thiab Kuv wb ob leeg nyob ua ke rau ntawm QHOV CHAW NYOB hauv lub cheeb tsam tsev kawm ntawv LUSD. Kuv muaj tej teeb meem li hauv qab no nrog kuv lub Cheeb Tsam Tsev Kawm Ntawv:
NCO TSEG: Xaiv cov teeb meem uas siv tau rau koj tus menyuam qhov xwm txheej. Yog tias koj muaj ib qhov teeb meem sib txawv los ntawm cov uas tau teev tseg ntawd, ces piav qhia qhov xwm txheej kom tag nrho thiab xam nrog ib feem ntawm txoj cai lij choj uas tau ua txhaum. Tab txawm hais tias koj tsis paub txoj cai uas tau ua txhaum los xij, CDE yuav tsum tau ua kom raug raws li txoj cai lij choj rau koj qhov xwm txheej.
(1)	Kuv yeej ib txwm tsis tau tso cai rau Lub Cheeb Tsam Tsev Kawm Ntawv los ua tej kev ntsuam xyuas kev puas siab puas ntsws. (Kev tsis tau txais kev tso cai uas sau ua ntaub ntawv los ntawm leej niam los yog leej txiv rau qhov kev ntsuam xyuas, 34 C.F.R. Sec.300.300, Cal. Ed.Txoj Cai Tshooj. 56321(c)).
(2)	Thaum uas kuv tau thov Lub Cheeb Tsam Tsev kawm Ntawv kom muab ib daim ntawv theej ntawm qhov kev kuaj uas tau ua los ntawm Tus Kws Kho Mob Rau Kev Puas Siab Puas Ntsws, es lawv tsis kam muab daim ntawv theej ntawd rau kuv. (Tsis kam muab cov ntaub ntawv sau tseg uas tau thov ntawd rau leej niam los yog leej txiv, 34 C.F.R. Sec.300.501; Cal. Ed. Txoj Cai Tshooj. 56504).
(3)	Nyob rau ntawm peb lub rooj sib tham IEP tsis ntev los no, LUSD tau tsis kam lees sau rau hauv qhov IEP hais txog qhov kev xav tau, thiab qhov ntau zaus thiab lub ncua sij hawm ntawm, cov kev pab cuam kho mob rau lub cev (cov kev pab cuam uas ntsig txog) tab txawm hais tias pab pawg hauv lub rooj sib tham tau pom zoo ua ke tias cov kev pab cuam no yog muaj kev xav tau tiag. (Kev tsis kam muab qhov ntau zaus thiab lub ncua sij hawm ntawm qhov kev pab cuam uas ntsig txog, 34 C.F.R. Sec. 300.320(a)(7); Cal. Ed. Txoj Cai Tshooj. 56345(a)(7)).
(4)	Amir qhov IEP tau hais tias nws yuav muaj pluas mov su thiab kawm suab paj nruag nrog chav kawm ntawm cov tub ntxhais kawm uas tsis muaj qhov kev tsis taus ntawm lub cev, tiam sis lub cheeb tsam tsev kawm ntawv tsis kam muab txoj hauv kev no. (Kev tsis kam ua raws li qhov IEP, 5 C.C.R. Tshooj. 3201(a); Kev tsis kam muab tej yam ib puag ncig uas muaj tsawg tshaj plaws; 34 C.F.R. Tshooj. 300.114-300.117).
(5)	Amir qhov IEP tau hais tias nws yuav tsum tau txais kev kho kom txawj hais lus ob zaug nyob rau hauv ib lub lim tiam ntev txog li 30 feeb, tiam sis LUSD hais tias lawv tsis muaj tus kws kho kom txawj hais lus. (Kev tsis kam muab, qhov kev kawm ntawv zej tsoom uas tsim nyog pub dawb (Failure to provide free, appropriate public education (FAPE)), 20 U.S.C. Tshooj. 1412(a)(1)(A); Kev tsis kam ua raws li qhov IEP, 5 C.C.R. Tshooj. 3201(a)).
Txhawm rau daws qhov kev tsis txaus siab no, Kuv tab tom thov kom kho cov hauv qab no:
(1) Txiav txim kom Lub Cheeb Tsam Tsev Kawm Ntawv cia li tso cai rau kuv nkag tau mus rau kuv tus menyuam cov ntaub ntawv sau tseg;
(2) Txiav txim kom Lub Cheeb Tsam Tsev Kawm Ntawv cia li txais kuv qhov kev tso cai ua ntej yuav muaj cov kev ntsuam xyuas yav tom ntej;
(3) Txiav txim kom Lub Cheeb Tsam Tsev Kawm Ntawv cia li tso cai rau Amir kom muaj pluas mov su thiab kawm suab paj nruag nrog cov tub ntxhais kawm uas tsis muaj qhov kev tsis taus ntawm lub cev raws li nws qhov IEP tau hais;
(4) Txiav txim kom Lub Cheeb Tsam Tsev Kawm Ntawv cia li los hloov kho qhov IEP kom muaj qhov hais tias yuav tsum tau muab kev kho mob rau lub cev peb zaug toj ib lub lim tiam, kom ntev txog li 30 feeb toj ib lub lim tiam;
(5) Txiav txim kom Lub Cheeb Tsam Tsev Kawm Ntawv cia li  los mus pib kho kom txawj hais lus ob zaug nyob rau txhua lub lim tiam raws li tau hais nyob rau hauv Amir qhov IEP kiag tam sid.
(6) Txiav txim kom Lub Cheeb Tsam Tsev Kawm Ntawv cia li los npaj kom muab kev kho kom txawj hais lus rau kuv tus tub txhua zaus uas nws plam mus thaum uas tus kws kho kom txawj hais lus tsis nyob lawm;
Kuv tau muab ib daim ntawv theej ntawm kuv tus menyuam qhov IEP thiab ib tsab ntawv xa mus rau Lub Cheeb Tsam Tsev Kawm Ntawv tso rau nram qab kawg ntawm daim ntawv tab tom thov no rau ______________(yam twg los xij peem uas koj tau sau xa mus rau Lub Cheeb Tsam Tsev Kawm Ntawv hais txog thiab thov kom lawv hais qhia ua ntej koj ua Daim Ntawv Hais Qhov Kev Tsis Txaus Siab no).

Kuv thov kom tshawb xyuas thiab daws qhov teeb meem no kom sai tam sid, vim tias kuv tus menyuam tsis tuaj yeem tos cov kev pab cuam no lawm.
Ua tsaug rau koj qhov kev pab os.
Thov saib siab txog koj os, 
Yasmine Alghazi